phoneee/thai-legal-corpus huggingface dataset:
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดพระนครศรีอยุธยาฉบับที่ ๖๙ (พ.ศ. ๒๕๔๖)เรื่อง กำหนด (ปรับปรุง) เส้นทางรถโดยสารประจำทาง[๑] ด้วยคณะกรรมการควบคุมการขนส่งทางบกประจำจังหวัดพระนครศรีอยุธยา ได้พิจารณาเห็นสมควรกำหนด(ปรับปรุง) เส้นทางรถโดยสารประจำทาง หมวด ๑ สายที่ ๖ ศาลากลางจังหวัดพระนครศรีอยุธยา-โรงเรียนอนุบาลพระนครศรีอยุธยาเพื่อเป็นการอำนวยความสะดวกให้แก่ประชาชนต่อไปฉะนั้นอาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดพระนครศรีอยุธยาในการประชุมครั้งที่ ๑/๒๕๔๕ เมื่อวันที่ ๓ มิถุนายน ๒๕๔๕ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๑๑/๒๕๔๖ เมื่อวันที่ ๑๐ มิถุนายน ๒๕๔๖ จึงให้กำหนด(ปรับปรุง) เส้นทางรถโดยสารประจำทาง หมวด๑ จังหวัดพระนครศรีอยุธยา สายที่ ๖ ศาลากลางจังหวัดพระนครศรีอยุธยา-โรงเรียนอนุบาลพระนครศรีอยุธยา เป็น ศาลากลางจังหวัดพระนครศรีอยุธยา-สถาบันราชภัฏพระนครศรีอยุธยา โดยมีรายละเอียดเส้นทาง ดังนี้สายที่ ๖ ศาลากลางจังหวัดพระนครศรีอยุธยา-สถาบันราชภัฏพระนครศรีอยุธยาเที่ยวไปเริ่มต้นจากสถานที่จอดรถโดยสารประจำทางบริเวณศาลากลางจังหวัดพระนครศรีอยุธยา (ศูนย์ราชการ) ไปตามทางหลวงชนบท (โยธาธิการสายศูนย์ราชการ-สนามกีฬา) แยกขวาไปตามทางหลวงแผ่นดินหมายเลข ๓๐๕๙ ผ่านวัดใหญ่ชัยมงคลแยกขวาไปตามทางหลวงแผ่นดินหมายเลข ๓๐๖๑ ผ่านสนามกีฬาจังหวัดพระนครศรีอยุธยา แยกซ้ายไปตามถนนโรจนะผ่านแขวงการทางอยุธยา แยกขวาไปตามถนนชีกุน แยกขวาไปตามถนนป่าโทน แยกซ้ายไปตามถนนคลองมะขามเรียงแยกขวาไปตามถนนนเรศวร ผ่านเทศบาลนครนครศรีอยุธยา ตลาดเจ้าพรหม แยกซ้ายไปตามถนนอู่ทองผ่านพิพิธภัณฑสถานแห่งชาติจันทร์เกษม ตลาดหัวรอ โรงเรียนอนุบาลพระนครศรีอยุธยา แยกซ้ายไปตามถนนกลาโหมผ่านสถาบันเทคโนโลยีราชมงคลวิทยาเขตพระนครศรีอยุธยา วาสุกรี แยกขวาไปตามถนนนเรศวร ผ่านวิทยาลัยเทคนิคพระนครศรีอยุธยาผ่านวิหารพระมงคลบพิตร ไปตามถนนศรีสรรเพชญ์ แยกซ้ายไปตามถนนโรจนะ ไปสุดเส้นทาง ณ สถานที่จอดรถโดยสารประจำทางบริเวณสถาบันราชภัฏพระนครศรีอยุธยาเที่ยวกลับเริ่มต้นจากสถานที่จอดรถโดยสารประจำทางบริเวณสถาบันราชภัฏพระนครศรีอยุธยา ไปตามถนนโรจนะแยกขวาไปตามถนนศรีสรรเพชญ์ ผ่านวิหารพระมงคลบพิตร แยกขวาไปตามถนนนเรศวร ผ่านวิทยาลัยเทคนิคพระนครศรีอยุธยาแยกซ้ายไปตามถนนกลาโหม แยกขวาไปตามถนนป่ามะพร้าว ผ่านโรงเรียนอนุบาลพระนครศรีอยุธยาแยกซ้ายไปตามถนนชีกุน แยกขวาไปตามถนนอู่ทอง ผ่านตลาดหัวรอ พิพิธภัณฑสถานแห่งชาติจันทร์เกษมแยกขวาไปตามถนนนเรศวร ผ่านตลาดเจ้าพรหม เทศบาลนครนครศรีอยุธยา แยกซ้ายไปตามถนนคลองมะขามเรียงแยกขวาไปตามถนนป่าโทน แยกซ้ายไปตามถนนชีกุน แยกซ้ายไปตามถนนโรจนะ ผ่านแขวงการทางอยุธยาแยกขวาไปตามทางหลวงแผ่นดินหมายเลข ๓๐๖๑ ผ่านสนามกีฬาจังหวัดพระนครศรีอยุธยา แยกซ้ายไปตามทางหลวงแผ่นดินหมายเลข๓๐๕๙ ผ่านวัดใหญ่ชัยมงคล แยกซ้ายไปตามทางหลวงชนบท (โยธาธิการสายศูนย์ราชการ-สนามกีฬา) ไปสุดเส้นทาง ณ สถานที่จอดรถโดยสารประจำทางบริเวณศาลากลางจังหวัดพระนครศรีอยุธยา(ศูนย์ราชการ)ประกาศ ณ วันที่ ๑๕สิงหาคม พ.ศ. ๒๕๔๖สุรพล กาญจนะจิตราผู้ว่าราชการจังหวัดพระนครศรีอยุธยาประธานกรรมการควบคุมการขนส่งทางบกประจำจังหวัดพระนครศรีอยุธยามัตติกา/พิมพ์๙ มกราคม ๒๕๔๗ทรงยศ/อรรถชัย/ตรวจ๑๔ มกราคม ๒๕๔๗โชติกานต์/ปรับปรุง๑ พฤษภาคม ๒๕๕๘[๑]ราชกิจจานุเบกษา เล่ม ๑๒๐/ตอนที่ ๙๒ง/หน้า ๑๒๐/๑๘ พฤศจิกายน๒๕๔๖
พระราชบัญญัติแก้ไขเพิ่มเติมประมวลรัษฎากร (ฉบับที่ 13) พ.ศ. 2501พระราชบัญญัติ แก้ไขเพิ่มเติมประมวลรัษฎากร (ฉบับที่ ๑๓) พ.ศ. ๒๕๐๑ภูมิพลอดุลยเดช ป.ร. ให้ไว้ ณ วันที่ ๑๘ เมษายน พ.ศ. ๒๕๐๑ เป็นปีที่ ๑๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมประมวลรัษฎากร จึงทรงพระกรุณาโปรดเกล้า ฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัติ "พระราชบัญญัติแก้ไขเพิ่มเติมประมวลรัษฎากร (ฉบับที่ ๑๓) พ.ศ. ๒๕๐๑"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความใน ๑, ๒, และ ๓ ของประเภทการค้าตามบัญชีอัตราภาษีการค้าท้ายหมวด ๔ ลักษณะ ๒ แห่งประมวลรัษฎากร ซึ่งได้แก้ไขเพิ่มเติมโดยพระราชกำหนดแก้ไขเพิ่มเติมประมวลรัษฎากร พ.ศ. ๒๕๐๑ และให้ใช้ความต่อไปนี้แทนมาตรา 4 มาตรา ๔ ให้ยกเลิกความในประเภทที่ ๔, ๖ และ ๗ ของบัญชีอัตราภาษีการซื้อโภคภัณฑ์ท้ายลักษณะ ๔ แห่งประมวลรัษฎากร ซึ่งได้แก้ไขเพิ่มเติมครั้งสุดท้ายโดยพระราชกำหนดแก้ไขเพิ่มเติมประมวลรัษฎากร พ.ศ. ๒๕๐๑ และให้ใช้ความต่อไปนี้แทนผู้รับสนองพระบรมราชโองการ พลเอก ถ. กิตติขจร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ภาษีการค้าสำหรับการรับจ้างทำของ การขายของ และการขายผลิตภัณฑ์ และภาษีการซื้อโภคภัณฑ์สำหรับน้ำมันเชื้อเพลิง และอุปกรณ์ของเครื่องบรรเลง รถยนต์ และรถอื่น ๆ ตามพระราชกำหนดแก้ไขเพิ่มเติมประมวลรัษฎากร พ.ศ. ๒๕๐๑ ยังไม่เหมาะสมบางประการจึงเห็นควรแก้ไขใหม่และเพื่อแบ่งเบาภาระของประชาชน
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๘๐๐๐๐๑๕๕๕๒อาศัยอำนาจตามความในมาตรา ๒๖ วรรคหนึ่งแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ อธิบดีกรมทรัพยากรธรณีโดยความเห็นชอบของคณะกรรมการคุ้มครองซากดึกดำบรรพ์ กำหนดให้ซากดึกดำบรรพ์รหัสประจำซากดึกดำบรรพ์ THFชื่อซากดึกดำบรรพ์ ภูเวียงโกซอรัสสิรินธรเน (Phuwiangosaurus sirindhornae) .สกุล/ประเภท สัตว์มีกระดูกสันหลัง หน่วยหิน กลุ่มหินโคราชหมวดหินเสาขัว .อายุ ครีเทเชียสตอนต้น ประมาณ ๑๓๐ ล้านปี ลักษณะรูปพรรณ สัณฐาน กระดูกขาหน้าท่อนบน .ด้านซ้าย (left humerus).ขนาด กว้าง ๒๙.๓ ซ.ม. ยาว๙๔.๗ ซ.ม. หนา ๑๕.๓ ซ.ม. น้ำหนัก๔๔,๖๓๕ กรัม .สถานที่ที่พบ หลุมขุดค้นไดโนเสาร์ที่ ๑อุทยานแห่งชาติภูเวียง ตำบลเวียงเก่า .อำเภอเวียงเก่าจังหวัด ขอนแก่น.ชื่อผู้ค้นพบ นายวราวุธ สุธีธร และคณะ วันเดือนปีที่พบ พฤศจิกายน พ.ศ. ๒๕๒๕ .เจ้าของ/หรือผู้ครอบครอง กรมทรัพยากรธรณีเก็บรักษาไว้ที่พิพิธภัณฑ์สิรินธร จังหวัดกาฬสินธุ์ .ตามรูปถ่ายแนบท้ายประกาศนี้เป็นซากดึกดำบรรพ์ที่ขึ้นทะเบียนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๕ กรกฎาคม พ.ศ. ๒๕๕๕นิทัศน์ภู่วัฒนกุลอธิบดีกรมทรัพยากรธรณี[เอกสารแนบท้าย]๑. รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๕ ๑ ๐๐๐๐๘(ดูข้อมูลจากภาพกฎหมาย)ปริยานุช/ผู้จัดทำ๑๒ ตุลาคม ๒๕๕๕ปณตภร/ผู้ตรวจ๒๖ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๔ ง/หน้า ๙/๑๐ ตุลาคม ๒๕๕๕
คำพิพากษาศาลฎีกาที่ 278/2471หลักกฎหมาย: รับซื้อโดยสุจริตกรรมสิทธิ์จำเลยเปนผู้ขอรับ อนุญาตตัดไม้ในป่า แล จำเลยได้จ้าง พ. ให้ เปนคนทำเรือให้แก่ จำเลย เมื่อทำเปนเรือแล้ว พ. นำเรือนั้นไปขายให้ ย. ๆ ขายให้ โจทก์อีกต่อหนึ่ง ฎีกาตัดสินกลับศาลอุทธรณ์ว่า พ. ไม่มีอำนาจจะเอาหรือของ จำเลยไปขายให้แก่ผู้ใด แม้ โจทก์จะได้ซื้อเรือรายนี้ไว้จาก ย. โดยชื่อก็ดี จำเลยไม่มีน่าที่ต้องรับผิดชอบต่อ โจทก์ โจทก์ไม่มีอำนาจฟ้องเรียกราคาเรือจาก จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 278/2471นายชื่นโจทก์หมื่นสมุทคีรีล.รับซื้อโดยสุจริตกรรมสิทธิ์จำเลยเปนผู้ขอรับ อนุญาตตัดไม้ในป่า แล จำเลยได้จ้าง พ. ให้ เปนคนทำเรือให้แก่ จำเลย เมื่อทำเปนเรือแล้ว พ. นำเรือนั้นไปขายให้ ย. ๆ ขายให้ โจทก์อีกต่อหนึ่ง ฎีกาตัดสินกลับศาลอุทธรณ์ว่า พ. ไม่มีอำนาจจะเอาหรือของ จำเลยไปขายให้แก่ผู้ใด แม้ โจทก์จะได้ซื้อเรือรายนี้ไว้จาก ย. โดยชื่อก็ดี จำเลยไม่มีน่าที่ต้องรับผิดชอบต่อ โจทก์ โจทก์ไม่มีอำนาจฟ้องเรียกราคาเรือจาก จำเลย(วิชัย-นรเนติ-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยเปนผู้ขอรับ อนุญาตตัดไม้ในป่า แล จำเลยได้จ้าง พ. ให้ เปนคนทำเรือให้แก่ จำเลย เมื่อทำเปนเรือแล้ว พ. นำเรือนั้นไปขายให้ ย. ๆ ขายให้ โจทก์อีกต่อหนึ่ง ฎีกาตัดสินกลับศาลอุทธรณ์ว่า พ. ไม่มีอำนาจจะเอาหรือของ จำเลยไปขายให้แก่ผู้ใด แม้ โจทก์จะได้ซื้อเรือรายนี้ไว้จาก ย. โดยชื่อก็ดี จำเลยไม่มีน่าที่ต้องรับผิดชอบต่อ โจทก์ โจทก์ไม่มีอำนาจฟ้องเรียกราคาเรือจาก จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 278/2471นายชื่นโจทก์หมื่นสมุทคีรีล.รับซื้อโดยสุจริตกรรมสิทธิ์จำเลยเปนผู้ขอรับ อนุญาตตัดไม้ในป่า แล จำเลยได้จ้าง พ. ให้ เปนคนทำเรือให้แก่ จำเลย เมื่อทำเปนเรือแล้ว พ. นำเรือนั้นไปขายให้ ย. ๆ ขายให้ โจทก์อีกต่อหนึ่ง ฎีกาตัดสินกลับศาลอุทธรณ์ว่า พ. ไม่มีอำนาจจะเอาหรือของ จำเลยไปขายให้แก่ผู้ใด แม้ โจทก์จะได้ซื้อเรือรายนี้ไว้จาก ย. โดยชื่อก็ดี จำเลยไม่มีน่าที่ต้องรับผิดชอบต่อ โจทก์ โจทก์ไม่มีอำนาจฟ้องเรียกราคาเรือจาก จำเลย(วิชัย-นรเนติ-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชบัญญัติปรับปรุงกระทรวง ทบวง กรม (ฉบับที่ 16) พ.ศ. 2559พระราชบัญญัติ ปรับปรุงกระทรวง ทบวง กรม (ฉบับที่ ๑๖) พ.ศ. ๒๕๕๙ภูมิพลอดุลยเดช ป.ร. ให้ไว้ ณ วันที่ ๒๗ เมษายน พ.ศ. ๒๕๕๙ เป็นปีที่ ๗๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติปรับปรุงกระทรวง ทบวง กรม (ฉบับที่ ๑๖) พ.ศ. ๒๕๕๙"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็น (๙) ของมาตรา ๔๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ ซึ่งถูกยกเลิกโดยพระราชบัญญัติปรับปรุงกระทรวง ทบวง กรม (ฉบับที่ ๙) พ.ศ. ๒๕๕๓ "(๙) สำนักงานคณะกรรมการป้องกันและปราบปรามการทุจริตในภาครัฐมาตรา 3 มีอำนาจหน้าที่เกี่ยวกับการดำเนินการป้องกันและปราบปรามการทุจริตในภาครัฐ และอำนาจหน้าที่ตามที่กำหนดไว้ในกฎหมาย"มาตรา 4 มาตรา ๔ ให้โอนบรรดาอำนาจหน้าที่ที่เกี่ยวกับการปฏิบัติตามกฎหมาย กฎ ระเบียบ ข้อบังคับ ประกาศ คำสั่ง และมติคณะรัฐมนตรีของสำนักงานคณะกรรมการป้องกันและปราบปรามการทุจริตในภาครัฐ กระทรวงยุติธรรม และของข้าราชการ พนักงานราชการ และลูกจ้างของสำนักงานคณะกรรมการป้องกันและปราบปรามการทุจริตในภาครัฐมาตรา 4 กระทรวงยุติธรรม ไปเป็นอำนาจหน้าที่ของสำนักงานคณะกรรมการป้องกันและปราบปรามการทุจริตในภาครัฐ หรือของข้าราชการ พนักงานราชการ และลูกจ้างของสำนักงานคณะกรรมการป้องกันและปราบปรามการทุจริตในภาครัฐ แล้วแต่กรณีมาตรา 5 มาตรา ๕ ให้โอนบรรดากิจการ ทรัพย์สิน งบประมาณ สิทธิ หนี้ ภาระผูกพัน ข้าราชการ พนักงานราชการ ลูกจ้าง และอัตรากำลังของสำนักงานคณะกรรมการป้องกันและปราบปรามการทุจริตในภาครัฐ กระทรวงยุติธรรม ไปเป็นของสำนักงานคณะกรรมการป้องกันและปราบปรามการทุจริตในภาครัฐมาตรา 6 มาตรา ๖ บรรดาบทบัญญัติแห่งกฎหมาย กฎ ระเบียบ ข้อบังคับ ประกาศ คำสั่ง หรือมติคณะรัฐมนตรีใดที่อ้างถึงสำนักงานคณะกรรมการป้องกันและปราบปรามการทุจริตในภาครัฐ กระทรวงยุติธรรม และข้าราชการ พนักงานราชการ หรือลูกจ้างของสำนักงานคณะกรรมการป้องกันและปราบปรามการทุจริตในภาครัฐ กระทรวงยุติธรรมมาตรา 6 ให้ถือว่าอ้างถึงสำนักงานคณะกรรมการป้องกันและปราบปรามการทุจริตในภาครัฐ และข้าราชการ พนักงานราชการ หรือลูกจ้างของสำนักงานคณะกรรมการป้องกันและปราบปรามการทุจริตในภาครัฐ แล้วแต่กรณีมาตรา 7 มาตรา ๗ ให้นายกรัฐมนตรีรักษาการตามพระราชบัญญัตินี้ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการแก้ไขเพิ่มเติมพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ เพื่อกำหนดให้สำนักงานคณะกรรมการป้องกันและปราบปรามการทุจริตในภาครัฐเป็นส่วนราชการไม่สังกัดสำนักนายกรัฐมนตรี กระทรวง หรือทบวงและกำหนดให้เลขาธิการคณะกรรมการป้องกันและปราบปรามการทุจริตในภาครัฐเป็นผู้บังคับบัญชาข้าราชการและเจ้าหน้าที่ในสำนักงานและขึ้นตรงต่อนายกรัฐมนตรี สมควรกำหนดให้สำนักงานคณะกรรมการป้องกันและปราบปรามการทุจริตในภาครัฐเป็นส่วนราชการที่อยู่ในบังคับบัญชาของนายกรัฐมนตรี จึงจำเป็นต้องตราพระราชบัญญัตินี้
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 45/2541เรื่อง คุณสมบัติของผู้ดูแลผลประโยชน์ของกองทุนรวม(ฉบับที่ 3) อาศัยอํานาจตามความในมาตรา 121 แห่งพระราชบัญญัติหลักทรัพย์และตลาดหลักทรัพย์พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็น (7) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง คุณสมบัติของผู้ดูแลผลประโยชน์ของกองทุนรวม ลงวันที่18 พฤษภาคม พ.ศ. 2535 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สก. 11/2537 เรื่อง คุณสมบัติของผู้ดูแลผลประโยชน์ของกองทุนรวม(ฉบับที่ 2) ลงวันที่ 20 กันยายน พ.ศ. 2537 "(7) ไม่มีความเกี่ยวข้องในการจัดการกองทุนรวมในลักษณะที่อาจทําให้ขาดความเป็นอิสระในการทําหน้าที่เป็นผู้ดูแลผลประโยชน์ของกองทุนรวม" ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 4 พฤศจิกายน พ.ศ. 2541 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง (ฉบับที่ ๔) โดยที่เป็นการสมควรแก้ไขประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง ลงวันที่๖ ธันวาคม ๒๕๖๐ เพื่อกำหนดประเภทการจัดซื้อจัดจ้างพัสดุที่เป็นการพาณิชย์โดยตรงตามมาตรา๗(๑) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560อาศัยอำนาจตามความในมาตรา๗ วรรคหนึ่ง (๑) และวรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ คณะกรรมการนโยบายการจัดซื้อจัดจ้างและการบริหารพัสดุภาครัฐจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ เรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง(ฉบับที่ ๔)ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มความต่อไปนี้เป็น ๕๒) ๕๓) และ ๕๔) ของ ๑.๑.๑ ใน ๑.๑ ของข้อ ๑ ของบัญชีเอกสารแนบท้ายประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง ลงวันที่๖ ธันวาคม ๒๕๖๐๕๒)บริษัท ปตท. ศูนย์บริหารเงิน จำกัด๕๓) PTTOR CHINA (Shanghai)Co.,LTD.๕๔) PTTOR SINGAPORE PTE.LTD.ประกาศ ณ วันที่ ๑๘ ตุลาคม พ.ศ.๒๕๖๑อภิศักดิ์ ตันติวรวงศ์รัฐมนตรีว่าการกระทรวงการคลังประธานกรรมการนโยบายการจัดซื้อจัดจ้างและการบริหารพัสดุภาครัฐปุณิกา/ธนบดี/จัดทำ๐๗ ธันวาคม ๒๕๖๑[๑] ราชกิจจานุเบกษาเล่ม ๑๓๕ ตอนพิเศษ ๒๗๔ ง/หน้า ๑๒/๑ พฤศจิกายน ๒๕๖๑
คำพิพากษาศาลฎีกาที่ 202/2468หลักกฎหมาย: น้ำสาโทเถื่อนโจทย์ฟ้องว่าจำเลยทำน้ำสาโทประเภทสุราเถื่อนขอให้ลงโทษ ฎีกาตัดสินยืนตามศาลอุทธรณ์ว่า โจทย์จะต้องสืบให้ได้ความว่า น้ำสาโทนั้นมีลักษณเปนสุราที่ต้องห้ามตามกฎหมาย มิฉนั้นศาลไม่ลงโทษจำเลย ตามฎีกาที่ ๙๖๑/๒๔๕๖,๗๘๘/๒๔๖๗ จึงให้ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 202/2468อัยการนครราชสีมาโจทก์นายเอมกับพวกล. พ.ร.บ.อากรชั้นใน จ.ศ.1248 น้ำสาโทเถื่อนโจทย์ฟ้องว่าจำเลยทำน้ำสาโทประเภทสุราเถื่อนขอให้ลงโทษ ฎีกาตัดสินยืนตามศาลอุทธรณ์ว่า โจทย์จะต้องสืบให้ได้ความว่า น้ำสาโทนั้นมีลักษณเปนสุราที่ต้องห้ามตามกฎหมาย มิฉนั้นศาลไม่ลงโทษจำเลย ตามฎีกาที่ ๙๖๑/๒๔๕๖,๗๘๘/๒๔๖๗ จึงให้ยกฟ้อง(นรเนติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทย์ฟ้องว่าจำเลยทำน้ำสาโทประเภทสุราเถื่อนขอให้ลงโทษ ฎีกาตัดสินยืนตามศาลอุทธรณ์ว่า โจทย์จะต้องสืบให้ได้ความว่า น้ำสาโทนั้นมีลักษณเปนสุราที่ต้องห้ามตามกฎหมาย มิฉนั้นศาลไม่ลงโทษจำเลย ตามฎีกาที่ ๙๖๑/๒๔๕๖,๗๘๘/๒๔๖๗ จึงให้ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 202/2468อัยการนครราชสีมาโจทก์นายเอมกับพวกล. พ.ร.บ.อากรชั้นใน จ.ศ.1248 น้ำสาโทเถื่อนโจทย์ฟ้องว่าจำเลยทำน้ำสาโทประเภทสุราเถื่อนขอให้ลงโทษ ฎีกาตัดสินยืนตามศาลอุทธรณ์ว่า โจทย์จะต้องสืบให้ได้ความว่า น้ำสาโทนั้นมีลักษณเปนสุราที่ต้องห้ามตามกฎหมาย มิฉนั้นศาลไม่ลงโทษจำเลย ตามฎีกาที่ ๙๖๑/๒๔๕๖,๗๘๘/๒๔๖๗ จึงให้ยกฟ้อง(นรเนติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5249 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมน้ํามันหอมระเหย (ที่มีเทอร์เชียรีแอลกอฮอล์) - การหาปริมาณแอลกอฮอล์อิสระโดยการทดสอบหาค่าเอสเทอร์หลังทําปฏิกิริยาแอซีทิเลชัน---------------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมน้ํามันหอมระเหย (ที่มีเทอร์เชียรีแอลกอฮอล์) - การหาปริมาณแอลกอฮอล์อิสระโดยการทดสอบหาค่าเอสเทอร์หลังทําปฏิกิริยาแอซีทิเลชัน มาตรฐานเลขที่ มอก. 2852 - 2560 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 มีนาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 65356หลักกฎหมาย: ฎีกาที่ว่าฟ้องโจทก์ได้บรรยายความครบองค์ความผิดฐานฉ้อโกงแล้ว การที่ศาลอุทธรณ์พิพากษาว่าฟ้องโจทก์ไม่เป็นความผิดฐานฉ้อโกงนั้น ยังเป็นการคลาดเคลื่อนต่อกฎหมายลักษณะอาญา มาตรา 304 นั้น นับได้ว่าโจทก์ได้ระบุข้อกฎหมายที่ยกขึ้นอ้างอิงแล้ว ตามประมวลกฎหมายวิธีพิจารณาความอาญา มาตรา 193 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 23/2487นายลักสนะ จันทรประเสิดโจทก์ ป.วิ.อ. ม. 193, ม. 225ฎีกาที่ว่าฟ้องโจทก์ได้บรรยายความครบองค์ความผิดฐานฉ้อโกงแล้ว การที่ศาลอุทธรณ์พิพากษาว่าฟ้องโจทก์ไม่เป็นความผิดฐานฉ้อโกงนั้น ยังเป็นการคลาดเคลื่อนต่อกฎหมายลักษณะอาญา มาตรา 304 นั้น นับได้ว่าโจทก์ได้ระบุข้อกฎหมายที่ยกขึ้นอ้างอิงแล้ว ตามประมวลกฎหมายวิธีพิจารณาความอาญา มาตรา 193(ประมูล สุวรรณศร-คง อิสรภักดี-ย.เลขวณิชธรรมวิทักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 23/2487นายลักสนะ จันทรประเสิดโจทก์ ป.วิ.อ. ม. 193, ม. 225ฎีกาที่ว่าฟ้องโจทก์ได้บรรยายความครบองค์ความผิดฐานฉ้อโกงแล้ว การที่ศาลอุทธรณ์พิพากษาว่าฟ้องโจทก์ไม่เป็นความผิดฐานฉ้อโกงนั้น ยังเป็นการคลาดเคลื่อนต่อกฎหมายลักษณะอาญา มาตรา 304 นั้น นับได้ว่าโจทก์ได้ระบุข้อกฎหมายที่ยกขึ้นอ้างอิงแล้ว ตามประมวลกฎหมายวิธีพิจารณาความอาญา มาตรา 193(ประมูล สุวรรณศร-คง อิสรภักดี-ย.เลขวณิชธรรมวิทักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ(ฉบับที่ ๒)พ.ศ. ๒๕๕๙[๑] อาศัยอำนาจตามความในมาตรา๘ และมาตรา ๑๒ แห่งพระราชบัญญัติที่ราชพัสดุ พ.ศ. ๒๕๑๘ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ให้ยกเลิกความในข้อ๔แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ และให้ใช้ความต่อไปนี้แทนข้อ ๔ ในการขออนุมัติจากคณะรัฐมนตรีเพื่อโอนกรรมสิทธิ์ที่ราชพัสดุแปลงใดให้ปลัดกระทรวงการคลังแต่งตั้งคณะกรรมการขึ้นคณะหนึ่ง ประกอบด้วยอธิบดีกรมธนารักษ์ เป็นประธานกรรมการผู้แทนกระทรวงการคลัง ผู้แทนกรมที่ดิน ผู้อำนวยการสำนักกฎหมาย กรมธนารักษ์ ผู้อำนวยการสำนักประเมินราคาทรัพย์สินกรมธนารักษ์ และผู้แทนส่วนราชการ หน่วยงานหรือองค์กรของรัฐ ผู้ดูแลรักษาหรือใช้ประโยชน์ในที่ราชพัสดุที่จะโอนกรรมสิทธิ์นั้นอีกไม่เกินสามคนเป็นกรรมการเพื่อพิจารณาและเสนอความเห็นต่อรัฐมนตรีว่าการกระทรวงการคลังตามหลักเกณฑ์และวิธีการที่กำหนดไว้ในกฎกระทรวงนี้ให้ผู้อำนวยการกองบริหารจัดการกรรมสิทธิ์ที่ราชพัสดุกรมธนารักษ์ เป็นกรรมการและเลขานุการคณะกรรมการตามวรรคหนึ่งและวรรคสองอาจแต่งตั้งคณะอนุกรรมการคณะหนึ่งหรือหลายคณะเพื่อปฏิบัติหน้าที่ตามที่คณะกรรมการมอบหมายก็ได้ให้ไว้ ณ วันที่ ๑๑มีนาคม พ.ศ. ๒๕๕๙อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงองค์ประกอบของคณะกรรมการซึ่งกระทรวงการคลังแต่งตั้งให้เป็นผู้พิจารณาและเสนอความเห็นเกี่ยวกับการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะให้สอดคล้องกับกฎกระทรวงแบ่งส่วนราชการกรมธนารักษ์ กระทรวงการคลัง พ.ศ. ๒๕๕๗ จึงจำเป็นต้องออกกฎกระทรวงนี้วิศนี/ปริยานุช/จัดทำ๓๑ มีนาคม ๒๕๕๙วิชพงษ์/ตรวจ๕ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๒๔ ก/หน้า ๑๐/๑๘ มีนาคม ๒๕๕๙
ประกาศธนาคารแห่งประเทศไทยที่ สรข. 16 /2554เรื่อง แต่งตั้งเจ้าหน้าที่ธนาคารแห่งประเทศไทยผู้มีอํานาจลงนามในพันธบัตรออมทรัพย์ธนาคารแห่งประเทศไทย--------------------------อื่นๆ - 1.เหตุผลในการออกประกาศ เพื่อแต่งตั้งพนักงานธนาคารแห่งประเทศไทยดังรายนามที่ปรากฏ เป็นเจ้าหน้าที่ลงลายมือชื่อกํากับในพันธบัตรออมทรัพย์ธนาคารแห่งประเทศไทย ตามข้อ 10 แห่งระเบียบธนาคารแห่งประเทศไทย ที่ สกง. 57/2554 ว่าด้วยการออกพันธบัตรออมทรัพย์ธนาคารแห่งประเทศไทยลงวันที่ 15 สิงหาคม 2554อื่นๆ - 2.อํานาจตามกฎหมาย เพื่ออนุวัติตามข้อ 10 ของระเบียบธนาคารแห่งประเทศไทย ที่ สกง. 57/2554 ว่าด้วยการออกพันธบัตรออมทรัพย์ธนาคารแห่งประเทศไทย ลงวันที่ 15 สิงหาคม 2554อื่นๆ - 3.เนื้อหา ประกาศแต่งตั้งให้พนักงานธนาคารแห่งประเทศไทย ดังรายนามต่อไปนี้ เป็นเจ้าหน้าที่ลงลายมือชื่อกํากับในพันธบัตรออมทรัพย์ธนาคารแห่งประเทศไทย โดยให้ทดแทนประกาศที่ได้เคยประกาศก่อนหน้านี้ 1. นางวันทนา เฮงสกุล 2. นางผุสดี หมู่พยัคฆ์ 3. นายยรรยง ดํารงศิริ 4. นางสาวสุนัน เชี่ยววัฒนะกุล 5. นางสมศรี สมัตาดล 6. นางศศิวิมล นิลโกสิตย์ 7. นายพฤทธิพงศ์ ศรีมาจันทร์ 8. นายบุญชัย กาญจนพิมาย 9. นายภูวดล เหล่าแก้ว 10. นายอนันต์ อิงวิยะ 11. นายพิชิต ภัทรวิมลพร 12. นายธเนศชัย อังวราวงศ์ 13. นางทัศนีย์ ตั้งพัฒนาศิริ 14. นายชัซวาลย์ ตียะพาณิชย์ 15. นางสุภาวดี ปุณศรี 16. นายสมศักดิ์ วงศ์ปัญญาถาวร 17. นางศรีสกุล รังสิกุล 18. นายวีระยุทธ์ เลิศพูนวีไลกุลอื่นๆ - 4.วันเริ่มต้นบังคับใช้ ตั้งแต่วันที่ 1 ตุลาคม 2554ผู้มีอํานาจลงนาม - ประกาศ ณ วันที่ 26 ตุลาคม 2554 (นายประสาร ไตรรัตน์วรกุล)ผู้ว่าการธนาคารแห่งประเทศไทย
กฎกระทรวงกฎกระทรวงฉบับที่ ๑๕ (พ.ศ. ๒๕๔๗)ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๒๑ว่าด้วยการกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ[๑] อาศัยอำนาจตามความในมาตรา๑๔ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๔๙ ลงวันที่๒๘ กุมภาพันธ์ พ.ศ. ๒๕๓๔ และมาตรา ๒๓ แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่๖) พ.ศ. ๒๕๓๘ ประกอบกับมาตรา ๔๖ และมาตรา ๕๙ แห่งพระราชบัญญัติปรับปรุงกระทรวงทบวง กรม พ.ศ. ๒๕๔๕ รัฐมนตรีว่าการกระทรวงยุติธรรมโดยความเห็นชอบของ ก.อ.ออกกฎกระทรวงไว้ ดังต่อไปนี้ให้มีตำแหน่งข้าราชการอัยการที่เรียกชื่ออย่างอื่นโดยเทียบกับตำแหน่งข้าราชการอัยการตามมาตรา ๒๓ วรรคหนึ่ง ดังต่อไปนี้ตำแหน่งที่เรียกชื่ออย่างอื่น เทียบกับตำแหน่งผู้ตรวจราชการอัยการ รองอัยการสูงสุดให้ไว้ ณ วันที่ ๙เมษายน พ.ศ. ๒๕๔๗พงศ์เทพ เทพกาญจนารัฐมนตรีว่าการกระทรวงยุติธรรมหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรที่จะมีตำแหน่งผู้ตรวจราชการอัยการ เป็นข้าราชการอัยการชั้น ๗เทียบได้กับตำแหน่งรองอัยการสูงสุดเพื่อปฏิบัติหน้าที่ในการตรวจและแนะนำการปฏิบัติราชการภายในส่วนราชการของสำนักงานอัยการสูงสุดอันเป็นการบรรเทาภาระหน้าที่ของอัยการสูงสุดอีกทางหนึ่งด้วยและได้มีการกำหนดให้ตำแหน่งผู้ตรวจราชการอัยการดังกล่าวเป็นตำแหน่งพนักงานอัยการที่เรียกชื่ออย่างอื่นเพื่อให้เกิดความชัดเจนในการบริหารราชการและการบังคับบัญชาและเพื่อให้มีอำนาจหน้าที่ในการดำเนินคดีตามพระราชบัญญัติพนักงานอัยการ พ.ศ. ๒๔๙๘จึงจำเป็นต้องกำหนดให้ตำแหน่งดังกล่าวเป็นตำแหน่งข้าราชการอัยการที่เรียกชื่ออย่างอื่นและเทียบตำแหน่งข้าราชการอัยการดังกล่าวกับตำแหน่งข้าราชการอัยการตามมาตรา๒๓ วรรคหนึ่ง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๖) พ.ศ. ๒๕๓๘ และโดยที่มาตรา ๒๓ วรรคสองแห่งพระราชบัญญัติดังกล่าวบัญญัติว่าการกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นดังกล่าวกับตำแหน่งข้าราชการอัยการให้กระทำโดยกฎกระทรวง จึงจำเป็นต้องออกกฎกระทรวงนี้ดลธี/ผู้จัดทำ๙ กันยายน ๒๕๕๓เอกฤทธิ์/ผู้ตรวจ๑๕ พฤศจิกายน ๒๕๕๓[๑] ราชกิจจานุเบกษาเล่ม ๑๒๑/ตอนพิเศษ ๑๖ ก/หน้า ๕/๒๓ เมษายน ๒๕๔๗
ประกาศกระทรวงอุตสาหกรรมฉบับที่ 5379 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเครือข่ายการสื่อสารทางอุตสาหกรรม - ความมั่นคงปลอดภัยของระบบและเครือข่ายเล่ม 3 (1) เทคโนโลยีความมั่นคงปลอดภัยสําหรับระบบควบคุมและระบบอัตโนมัติทางอุตสาหกรรม-------------------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม เครือข่ายการสื่อสารทางอุตสาหกรรม - ความมั่นคงปลอดภัยของระบบและเครือข่าย เล่ม 3 (1) เทคโนโลยีความมั่นคงปลอดภัยสําหรับระบบควบคุมและระบบอัตโนมัติทางอุตสาหกรรม มาตรฐานเลขที่ มอก. 62443 เล่ม 3 (1) - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม